Erkölcstan 6.

FI-504020601

Tanmenetjavaslat (rugalmas)

Készítette: Fenyődi Andrea



# Bevezetés

A tanmenet az OFI Erkölcstan 6. kísérleti tankönyvéhez készült. Célja, hogy a tankönyvi tartalmat illessze a kerettanterv témaköreihezf, valamint hogy a pedagógus éves tervezési munkáját segítse, mind az órakeret felhasználása, mind a tananyagtartalom elosztásának tekintetében.

Ez a tanmenet alapvetően a **tankönyv alkalmazását** segíti, így itt a tankönyvi tartalom jelenik meg. Ezek természetesen szabadon cserélhetők bármilyen, a pedagógus által megfelelőbbnek ítélt anyagra.

A tanmenetek két változatban készülnek:

A **teljes változat** nagymértékben a tankönyvre és a kerettantervre épül. A **rugalmas változat** kevesebb tananyagot határoz meg, így nagyobb tanári szabadsággal tervezhető a tanév, több idő szánható a képességfejlesztésre. Ez a *rugalmas* változat.

Tanmenetünket szerkeszthető dokumentumként tesszük közzé. Javasoljuk, hogy miután megismerkedett a kísérleti tankönyvvel, értelmezte annak lehetőségeit, adaptálja saját csoportjaira, és készítsen belőle saját új dokumentumot. Tanmenetünk pedig továbbra is szolgálhat egy összegző, tájékoztató anyagként az esetleges módosításokhoz.

Kérjük, hogy alkalmazása során feltétlenül vegye figyelembe a következőket:

*Általános pedagógiai szempontok:*

A tanmenet csupán **ajánlás**, minta egy adott feldolgozási ívhez. A pedagógus értelemszerűen **módosíthatja** egyrészt saját szakmai meglátásai, másrészt a tanulócsoport igényei szerint. Erre a tankönyv tág keretet biztosít.

Az egyes órákra tervezett anyagok módosulhatnak annak alapján, milyen mélységig jutottak a korábbi anyag feldolgozásában a csoportok.

*Az erkölcstan tantárgy szempontjai:*

A tantárgy – a kerettantervi bevezetőben is felvázolt – sajátosságai miatt fokozottan érvényesülhet a **rugalmasság** elve, mivel a tananyagnak jelentős része a **tanulók** tapasztalata, meglátása, érdeklődése. Tehát egyrészt a témák sorrendje változtatható akár az igények, akár napi aktualitások, akár a felmerülő érdeklődés miatt.

A szabad beszélgetés mint módszer alkalmazása elvezethet más, előre nem tervezett – de az erkölcstanhoz kapcsolódó – területekre, altémákhoz is. Ilyenkor lehetséges, hogy ezt a témát vesszük előre, így módosul a tervezet.

A tantárgy **ismeretanyagát** kissé másképpen kell értelmezni. Az ismeretek, fogalmak nem egyszer megtanulandó tananyagtartalmak, hanem folyamatosan épülő-bővülő fogalomrendszer, amelyet állandóan kapcsolunk a személyes tapasztalatokhoz.

*A tankönyv sajátosságai:*

A tankönyv három nagy **fejezetből** áll, amelyek a kerettanterv második három témakörének felelnek meg.

A tartalom törzsanyagát a kétoldalas leckék adják, amelyekhez olvasmányok kapcsolódnak. Összesen 30 **lecke** van, és 28 kapcsolódó **olvasmány**. Az olvasmányok a tankönyv második felében találhatók. A leckék témafelvető törzsszöveggel, képpel, idézettel kezdődnek, majd különböző kérdések, feladatok, és egy hosszabb szöveg segítségével tudjuk feldolgozni az anyagot.

A tankönyvi tartalom túltervezett: értelemszerűen **nem kell végigvenni minden feladatot**, hanem a rugalmasságot és a tanári választás szabadságát igyekszik biztosítani. Mind a különböző fókuszú altémák, mind a módszertani változatosság azt a célt szolgálja, hogy a pedagógus a tanulócsoporthoz választhasson feladatot. Ezen kívül nyilvánvalóan a környezeti feltételek is befolyásolják a feladatválasztást (csoportlétszám, IKT-lehetőségek, stb.)

Az órák olyan módon is tervezhetők, hogy például egyik anyagrész feldolgozása elsősorban beszélgetéssel, a következő olvasmány alapján, azután pedig dramatikus vagy kreatív módon valósul meg. A cél az lehet, hogy mindegyik munkatípust kipróbálják a csoportok.

Az erkölcstan heti egy tanórában tanítandó tantárgy, de számíthatunk a tanulók otthoni munkájára, felkészülésére is. A kreatív, kutató és projektjellegű feladatok több szervezést, időt igényelnek, de a tanmenetben jeleztünk órakeretet ezek megvalósítására vagy bemutatására is.

*A tanmenet értelmezése és használata a helyi tervezésben:*

A tanmenet a tanév teljes óraszámát (36) lefedi.

A rugalmas tanmenet másféle tananyagszervezést alkalmaz, mint a teljes:

– kevésbé követi a tankönyvet, bár a tartalmi részhez csak a tankönyvi elemekből gyűjt javaslatokat (ezért például olyan esetben is alkalmazható, ha a tanulóknak nincs tankönyve, hanem a pedagógus tanári kézikönyvnek használja)

– az ajánlott óránkénti tananyagot nem strukturálja, hanem **választható bármelyik ajánlott feladat** (tehát nem kell mindet megvalósítani)

– más az új ismeretet feldolgozó és a gyakorló órák aránya a gyakorló (szabadon felhasználható) javára

– az éves tananyagszervezés elsősorban a kerettantervet követi, így nagy témákon belül résztémákat jelöl meg, és ezekhez választ tankönyvi elemeket (így egy résztémához több leckéből is kerülhet feladat, és egy feladat több résztémához is tartozhat a feldolgozás szempontjai szerint)

– az összevonások miatt kevesebb az új ismeretet feldolgozó órák száma, mint a leckéké.

Ez azt jelenti, hogy a résztémákon belül a pedagógus szabadon kezeli a tankönyvi anyagot és egészítheti ki tankönyven kívüli feladatokkal. Ezt a rugalmasságot növelhetik az összefoglaló, kreatív és drámaórák, amelyek a pedagógus szintén szabadon hasznosíthat a tananyag elosztásában, például:

a.) egy résztéma több tanórányi feldolgozássá bővíthető, b.) a több időt igénylő kreatív vagy dramatikus feladatok kidolgozására, c.) az otthon végzett tanulói feladatok bemutatására, értékelésére, d.) évközbeni felmérésre, értékelésre, ha szükséges, e.) meghívott vendégek vagy külső programok szervezésére.

A témák három szintre tagolódnak:

– három nagy fejezet, amely megfelel a kerettantervi első három témának, illetve a tankönyvi három fejezetnek

– egy fejezeten belül két-két altéma

– ezeken belül 2-4 résztéma, amely tartalmilag szorosan összefügg, egymásra épül.

|  |
| --- |
| **I. MI ÉS ŐK** |
| **A mi csoportunk** | **Az ő csoportjuk** |
| **Közösség** | **A csoport működése** | **Virtuális közösség** | **Nemzet, haza** | **Előítélet, konfliktus** | **Anyagi különbségek** | **Támogatás, változás** |
| II. MI ÉS A KÖRNYEZETÜNK |
| **Környezetünk** | **Virtuális világ** |
| **A technikai fejlődés** | **A fogyasztás** | **Veszélyek** | **Jövőkép** | **A televízió** | **A számítógép** | **Módosított valóság** |
| III. MI ÉS A MINDENSÉG |
| **A valóság** | **A valóságon túl** |
| **Hit, tudás** | **Tudomány** | **Természet felett** | **Vallás** | **Művészet** | **Vágy és valóság** |

*A tanmenet tartalma:*

Az óra témája oszlopban szerepel az óra **típusa vagy az altéma és a résztéma** megnevezése, valamint a tankönyvi **leckék** címei, ahonnan a feladatokat ajánljuk.

A célok, feladatok oszlopban a tanóra lehetséges **fókuszpontjai**. Ezek itt – a kerettantervhez hasonlóan – kérdésekben lettek megfogalmazva.

A fókuszpontok alatt a tankönyből ide ajánlható feladatok listája szerepel, tehát ebből mindenképpen választania kell a pedagógusnak, mert egy tanórában ezek nem valósíthatók meg.

A tartalmi tagolás sorai mellett zárójelben a **lecke** száma, a **rovat** megnevezése és **feladatszám** látható. Mivel a tankönyv sokféle rovatot tartalmaz, sok rövidítést alkalmazunk:

Tk.– tankönyv

Sz – főszöveg

V – vers, idézet

VK – vershez kapcsolódó kérdések

Olv – olvasmány

OK – olvasmányhoz kapcsolódó kérdések

J – játék

ÉF – érdekes kérdések, feladatok

Gy – gyűjtőmunka

Cs – csoportmunka

F – feladatok

A – ajánló

Az ismeretek oszlopban szereplő fogalomcsoport itt nem számonkérendő anyagot jelöl, hanem a tantárgy fogalmi készletéből azt, amelynek építésével az adott óra vagy tankönyvi lecke foglalkozik. Itt is vannak különbségek, hiszen a kiegészítő anyagok más-más altémára fókuszálhatnak.

|  |  |  |  |  |
| --- | --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám****36 óra** | **Kerettantervi** **órakeret****32 óra** |
| Bevezető |  | **1** | **1** |  |
| I. Mi és ők | **7** | **5** | **12** |  |
| II. Mi és a környezetünk | **7** | **5** | **12** |  |
| III. Mi és a mindenség | **6** | **4** | **10** |  |
| Év végi összefoglalás |  | **1** | **1** |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| BEVEZETŐ |
| **1.** | **Bevezető 1.** | Ismerkedés a tantárggyal: tantárgyi sajátosságok kiemelése / korábbi tapasztalatok felidézéseÉves munka szervezéseIsmerkedés a tankönyv szerkezetével Csoport összehangolása: ismerkedés, közösségépítő játékokBeszélgetés a tavaly óta történt változásokról, saját fejlődésre reflexió | Kommunikáció:szabad beszélgetés a témárólÖnreflexió:tantárgyhoz való viszony feltárásaSzövegértés, lényegkiemelés:Tankönyvi Bevezető értelmezéseEgyüttműködés, szabálytudat:ismerkedő, csoportszervező játékok, közös szabályok kialakítása |  |
| **I. MI ÉS ŐK** |
| **2.** | **A mi csoportunk 1. – Közösség****(Tk. 4., 5., 28. lecke)****(ötödikes anyag ismétlése is egyben)** | Milyen közösségekhez tartozom? Hol érzem magam legjobban és miért? Milyen élmények, szokások kötnek össze minket? Miben kell alkalmazkodnom? Milyen szabályai vannak? Hogyan alakíthatom én a szabályokat?Hogyan véd a közösség? Miben segít?Lehet-e káros hatása a közösségnek rám vagy a környezetre nézve?(Tk.28. V, VK, Olv, OK 1-3., J, ÉF, Gy)Miért fogad be a közösség valakit? Mikor nem? (Tk.4. Olv, OK/ Tk.5. J) | Közösségi érzés erősítése:a közösséghez tartozás mint védett helyzet felismerése a közösség szabályainak, elvárásainak megfogalmazása, Önismeret, kapcsolati rendszerek felismerése:csoportok azonosítása, saját viszonyulás feltárásaSzabálytudat, alkalmazkodás:a szabályok összetartó szerepének tudatosításaElfogadás, tolerancia, nézőpontváltás: a csoportba befogadás módjai, jelei | közösség, társ, közösség, közös, működés, szabály, befogadás |
| **3.** | **A mi csoportunk 2. – A csoport működése****(Tk. 2., 5., 18. 19., 20. lecke)** | Hogyan működik egy közösség? Mi határozza meg, kinek mi a feladata? Kiből lesz vezető? Hogyan tudja a közösség az egyén képességeit hasznosítani?(Tk.2. V, VK, Olv, OK, J, ÉF)Mennyire lehet kitűnni a közösségből, mennyire kell beolvadni? Lehet-e valaki magányos egy közösségben?(Tk.5. V, VK, ÉF 1., 4., Gy 2./ Tk.18. ÉF 4./ Tk.19. Olv, OK 4.)Mikor működik igazságosan egy közösség? Miért kell mindenkinek felelősséget vállania? Milyen közös tulajdona lehet egy közösségnek? Hogyan kell bánni vele?(Tk.20. V, VK, Olv, OK, ÉF, Gy) | Együttműködés, közösségi tudat, felelősség: csoportok működésének elemzése, a közös tulajdon jelentőségének és a közös felelősségnek felismeréseÖnismeret, önreflexió:saját közösségben elfoglalt hely, szerep, képességek értékeléseÁllampolgári kompetenciák: a vezető szerepe, felelőssége, az egyenlő jogok, kötelesség, felelősség fontossága, az egyenlő jogok, kötelesség, felelősség, igazságosság értelmezése | összefogás,együttműködés, versengés, munkamegosztás, feladat, vezető, felelősség,magány, elutasítás, alkalmazkodás, igazságosság, igazságtalanság, tulajdon |
| **4.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. vezető választásának szervezése, osztályprogram)vagy Otthoni feladatok eredményeinek bemutatása, értékelésevagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **5.** | **A mi csoportunk 3.** **– Virtuális közösség****(Tk. 9. lecke)** | Tartozom-e valamilyen virtuális közösséghez? Mennyire ismerem ennek tagjait? Mi köt össze velük? Hogyan tartjuk a kapcsolatot? Hogyan hat az életemre a virtuális közösség?Milyen problémákkal találkozhatunk a közösségi oldalakon? Mire kell vigyáznunk adatainkkal, rólunk szóló személyes információkkal kapcsolatban? Hogyan illik viselkedni a virtuális térben?Tk.9. V, VK, Olv, Ok, ÉF) | Felelősségérzet, empátia, digitális kompetencia:a virtuális térben való viselkedés következményeinek vizsgálata magunkra és másokra nézveMegfontoltság, tudatosság:a virtuális tér lehetőségeinek és veszélyeinek megismeréseÖnreflexió, önismeret:saját szokások, viselkedés vizsgálata  | világháló, virtuális tér, virtuális közösség, közösségi oldal, adat, tisztelet, felelősség |
| **6.** | **A mi csoportunk 4.** **– Nemzet, haza****(Tk. 10. lecke)** | Milyen nemzethez és nemzetiséghez tartozom? Mit tudok a lakóhelyemen, és az országomban jelen lévő népekről, nemzetiségekről, nemzetekről és vallásokról? Milyen módon alkotnak ezek közösségeket? Milyen ünnepeik, szertartásaik, sajátos hagyományaik vannak? Hogyan élnek egymás mellett? Hogyan gazdagítják a közös kultúrát?(Tk.10. V, VK, ÉF, Gy, Tk.6. Olv, OK)Mit jelent számomra, hogy az emberiség tagja vagyok? Mi az, amit valaki az egész emberi közösségért tehet? | Nemzeti öntudat, önazonosság:a saját kultúra jobb megismerése, elfogadásaElfogadás, tolerancia:a nemzeti sokszínűség megismerése, közössé vált elemek keresése, a többszörös identitás megismerése | ország, nemzet, nemzetiség, nép, együttélés, kultúra |
| **7.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. beilleszkedés-kirekesztés eljátszása, önkéntes munka előkészítése)vagy Otthoni feladatok, kutatómunka eredményeinek bemutatása, értékelésevagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **8.** | **Összefoglaló óra** | **"A mi csoportunk" résztéma összefoglalása, értékelés**vagy kutatómunkák, projektek bemutatásavagy szabadon használható óra (beépíthető a leckék közé) |  |  |
| **9.** | **Az ő csoportjuk 1. – Előítélet, konfliktus****(Tk. 3., 4., 5., 6., 20., 23. lecke)** | Hogyan vélekedem azokról a csoportokról, amelyeknek nem vagyok tagja? Mennyire ismerem őket? Mi alapján ítélem meg azokat, akikkel először találkozom? Mi az előítélet és milyen károkat okozhat? (Tk.3. Cs, Gy/ Tk.4. Olv, OK, Gy, J1-2./ Tk.5. Olv, OK, J/ Tk.20. Olv )Miért alakulhat ki különböző csoportok között feszültség, konfliktus, harag? Hogyan lehet megoldani vagy megelőzni ezt?(Tk.3.V, VK, Olv, OK, ÉF/ Tk.6. Gy 1-2./ Tk.23. Gy.3.) | Elfogadás, tolerancia, nézőpontváltás:az előítélet megismerése, a másik csoport tagjának helyzetébe lépésÖnreflexió, önismeret:saját nézetek feltárása, vizsgálataBékére törekvés:okok feltárása, megoldások megfogalmazása | csoport, megítélés, előítélet, harag, indulat, elfogadás, megértés, szeretet, többség, kisebbség |
| **10.** | **Az ő csoportjuk 2. – Anyagi különbségek****(Tk. 7., 8. lecke)** | Milyen anyagi különbségek lehetnek emberek között? Mi okozhatja ezt? Hogyan jelenik meg az életmódjukban?Ki számít gazdagnak és ki szegénynek? Csak az anyagi helyzet tehet gazdaggá vagy szegénnyé? Milyen fontos dolgok vannak az életben, amelyek nem pénzen vehetők meg? (Tk.7. V, VK, Olv, ÉF 1-3., Gy/ Tk.8. V, VK, OK 5-7, ÉF 2., Cs 2.) | Empátia, megértés, szolidaritás:a szegénység mélyebb megismerése, a szegények segítésének lehetőségeiFelelősség- és igazságérzet:az anyagi különbségekből következő eltérő lehetőségek vizsgálataPozitív, nyitott szemlélet:a nem anyagi értékek szerepének tudatosítása | gazdag, szegény, anyagi helyzet, vagyoni különbségek, érték, előny, hátrány, boldogság |
| **11.** | **Az ő csoportjuk 3. – Támogatás, változás****(Tk. 1., 5., 7., 8., 22. lecke)** | Hogyan segíthetik egymást különböző csoportok tagjai? Mi késztetheti őket erre? Mit jelent az önkéntes munka, adományozás? Mit kaphatnak az adományozók?(Tk.7. ÉF 4./ Tk.8. Olv, OK 1-4., 8-9., ÉF 1., 3, Cs 1./ Tk.1. V, VK, Olv, Ok, ÉF 1-2., 4-6., Gy)Hogyan változtathatom meg a helyzetemet? Milyen belső és külső tényezőkre lehet szükség ahhoz, hogy változzon az életem?(Tk.5. Olv, OK, ÉF 2-3., Cs/ Tk.22. Gy 1-2.) | Empátia, felelősségérzet, segítőkészség:ismerkedés civil tevékenységgel, az önkéntes munka lehetőségeivelKreativitás, együttműködés:ötletek a hasznos segítési lehetőségekre Önismeret, önelfogadás, kritikai gondolkodás:saját helyzet, külső reális értékeléseCéltudatosság, tervezés:megvalósítható célok kitűzése | önkéntes, segítség, önzetlenség, szándék, viszonzás, változás, fejlődés, célok, akarat, kiemelkedés, tervezés, előrelátás |
| **12.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. beilleszkedés-kirekesztés eljátszása, önkéntes munka előkészítése)vagy Otthoni feladatok, kutatómunka eredményeinek bemutatása, értékelésevagy"A termen túl": meghívott vendég (pl. magyar vagy helyi kultúra szakértője, kettős identitású személy, civil szervezet képviselője, más csoportok képviselői – másik iskola) előadása, beszélgetés, vagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **13.** | **Összefoglaló óra** | **"Az ő csoportjaik" résztéma összefoglalása, értékelés**vagyszabadon használható óra (beépíthető a leckék közé) |  |  |
| II. MI ÉS A KÖRNYEZETÜNK |
| **14.** | **Környezetünk 1. – A technikai fejlődés****(Tk. 11., 13., 14., 25. lecke)** | Miben láthatom a technika fejlődését magam körül? Mi mindent használok belőle? Melyek a legjelentősebb technikai fejlesztések?Kik fejlesztik tovább az emberiség tudását? Mi készteti őket erre? Mi szükséges ehhez?Mivel járultak hozzá magyar tudósok a fejlődéshez?(Tk.11. VK/ Tk.13. V, VK, Olv, Ok, ÉF, Cs, Gy/ Tk.14. Gy/ Tk.25. V 2., VK 5.) | Kritikai gondolkodás:a felfedezések hasznának, jelentőségének értékeléseKözösségi tudat:a tudományos eredmények jelentőségének felmérése az emberiség szempontjábólÖsszefüggések meglátása, távlati gondolkodás:a tudomány lehetséges jövőbeni eredményeinek elképzelése | tudomány, technika, kíváncsiság, megismerés, felfedezés, találmány |
| **15.** | **Környezetünk 2. – A fogyasztás****(Tk. 16., 18. lecke)** | Miben más az én életmódom a száz évvel ezelőtt élt / egy fejlődő országban élő gyerek életéhez képest? Mi jellemzi a fejlett világot élelmiszerfogyasztás, energiafelhasználás, szórakozás szempontjából? Milyen hatása van ennek a világra?(Tk.16. Sz, K, Olv, OK, Gy)Mi befolyásolja azt, mi mindent használok hétköznapjaimban és mit vásárolok? Mekkora különbség van a valódi szükségleteim és a fogyasztásom között? Mi kelti fel az igényeimet, vágyaimat? Hogyan lehetek tudatos vásárló?(Tk.18. V, J1-2, Gy) | Felelősségtudat, környezettudatosság:az emberi tevékenység hatásának, következményeinek vizsgálataKutatás, adatgyűjtés, -elemzés:az erőforrások felhasználásának számszerűsítése Céltudatosság, problémamegoldás, együttműködés, kreativitás:ötletgyűjtés, tervek készítése a pazarlás megelőzéséreÖnismeret, önreflexió, tudatos életmód:saját életmód vizsgálata, értékelése, az egyén lehetőségeinek megfogalmazása | élelmiszer, termelés, fogyasztás, pazarlás, erőforrás, hulladék, ökológiai lábnyom, felhasználás, reklám, befolyásolás, döntés, tudatos vásárló, egyéni felelősség |
| **16.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. kutatás tervezése, információs, figyelemfelhívó anyagok készítése)vagy Otthoni feladatok, kutatómunka eredményeinek bemutatása, értékelésevagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **17.** | **Környezetünk 3. – Veszélyek****(Tk. 12., 15., 16., 19. lecke)** | Hogyan hat az életünkre a technika – környezetünkre, a természetre, egészségünkre, emberi kapcsolatainkra? Melyek ezek közül a káros hatások? Milyen problémákat kell megoldani most vagy a közeljövőben az emberiség érdekében? Hogyan lehetne? Kiknek a feladata?Mit tehet az egyén ezeknek a problémáknak a megelőzéséért vagy csökkentéséért?(Tk.12. V, VK, Olv, OK, F, Gy/ Tk.15. Ok 2-5., ÉF/ Tk.16. V, ÉF/ Tk.19. VK, ÉF 3-4.) | Felelősségtudat, környezettudatosság:az emberi tevékenység hatásának, következményeinek vizsgálataÖsszefüggések keresése, elemzés:problémák meglátása, eredetüknek feltárásaÖnismeret, tudatos életmód:az egyén lehetőségeinek megfogalmazása | fejlődés, ártalmak, környezetszennyezés, felelősség |
| **18.** | **Környezetünk 4. – Jövőkép****(Tk. 11., 12., 14., 25., 26. lecke)** | Hová vezethet a technikai fejlődés? Milyen fejlődésre, találmányokra lenne még szükség? Milyen szempontokat kellene figyelembe venni a kutatás, fejlesztés során? (Tk.25. ÉF 5., Gy.2/ Tk.12. V)Milyen lehet az emberiség és a Föld jövője évtizedek, évszázadok múlva? Milyen értékeket kell megőrizni? Hogyan tudjuk biztosítani utódainknak is a megfelelő körülményeket? Mi minden veszélyeztetheti a jövőt?(Tk.14. K, Olv, V, VK, ÉF, Cs/ Tk.11. V/ Tk.26. ÉF 1-3.) | Összefüggések meglátása, távlati gondolkodás, fantázia:az emberi tevékenység lehetséges pozitív és káros hatásainak végiggondolása, a tudomány lehetséges jövőbeni eredményeinek elképzeléseTervezés, céltudatosság, okok és következmények feltárása:tervek készítése a problémák megoldásáraÉrtékőrzés, közösségi tudat, felelősség:a közös értékek összegyűjtése, a közös felelősség tudatosítása | jövő, utódok, felelősség, természetvédelem, környezetvédelem |
| **19.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. kutatás tervezése, információs, figyelemfelhívó anyagok készítése, jövőbeli helyszín tervezése)vagy Otthoni feladatok, kutatómunka eredményeinek bemutatása, értékelésevagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **20.** | **Összefoglaló óra** | **"Környezetünk" résztéma összefoglalása, értékelés**vagy kutatómunkák, projektek bemutatásavagy szabadon használható óra (beépíthető a leckék közé) |  |  |
| **21.** | **Virtuális világ 1. – A televízió****(Tk. 9., 17. lecke)** | Mivel töltöm szabadidőmet? Melyik elfoglaltságom miért jó vagy hasznos?Mennyi időt töltök televízó vagy számítógép előtt? Hogyan befolyásolják a család életét ezek a technikai eszközök?Milyen műsorokat nézek szívesen? Miért lehet hasznos a televízió? Milyen műsorokat nem tartok jónak? Hogyan befolyásol az ítéleteimben, szokásaimban a televízióműsor?Milyen élményt tud adni a film? Hogyan köt össze embereket? Hogyan épül be a kultúrába?(Tk.9. Gy 7./ Tk.17. V, VK, Gy 1., OK 2., 6., ÉF) | Önreflexió, önismeret:saját szokások, viselkedés vizsgálataFelelősség, tudatosság, kritikai gondolkodás:annak vizsgálata, milyen minőségű tevékenységekkel töltjük időnket Összefüggések keresése, okok és következmények keresése:a média életmód és tudatformáló hatásának felismerése | időbeosztás, média, mozgókép, hatás, függőség |
| **22.** | **Virtuális világ 2. – A számítógép****(Tk. 9., 17., 26. lecke)** | Miért fontos technikai eszköz a számítógép? Mi mindenre használható? Mire használom és és mire az ismerőseim?Tapasztaltam-e már, hogy másképpen érzékelem az időt a virtuális világban? Milyen jó és milyen rossz hatásai lehetnek a számítógépes programok használatának?Mire jó az internet? Mire kell figyelni az internettel kapcsolatban?(Tk.17. V, VK, Gy 2./ Tk.9. Gy 1., 4-7./ Tk.26. VK 2-3.) | Felelősségérzet, empátiaa virtuális térben való viselkedés következményeinek vizsgálata magunkra és másokra nézveMegfontoltság, tudatosság:a virtuális tér lehetőségeinek és veszélyeinek megismerése |  |
| **23.** | **Virtuális világ 3. – Módosított valóság****(Tk. 19. lecke)** | Milyennek ismerhetjük meg a világot az interneten vagy a televízión keresztül? Lehet-e módosítani a valóságot? Hogyan ellenőrizhetem, valódi információkat kapok-e? Hogyan változhatnak meg igényeink, elképzeléseink, ha gyakran látjuk torzítva a valóságot? Módosítható-e a szépség, a külső a valóságban és virtuálisan?(Tk.19. K, V, OK 1., Gy 3.) | Önreflexió, önismeret:saját látásmód, gondolkodás vizsgálataKritikai gondolkodás:a megváltoztatott, módosított adatokról véleményalkotás, a tudás bizonyosságának ellenőrzéseÖsszefüggések keresése, okok és következmények keresése:a virtuális világ életmód és tudatformáló hatásának felismeréseMegfontoltság, tudatosság, felelősségtudat:a virtuális tér lehetőségeinek és veszélyeinek megismerése | szépség, vonzó, külső, igazság, hamisítás, természetesség, változás |
| **24.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. információs, figyelemfelhívó anyagok készítése, internetes zaklatás drmatizálása, reklám, hirdetés készítése, kutatás hírek eredete után, internetes kommunikációs stílus vizsgálata)vagy Otthoni feladatok, kutatómunka eredményeinek bemutatása, értékelésevagy"A termen túl": meghívott vendég (pl. technikai szakember, környezetvédelmi szakember, prevenciós vagy médiaszakember) előadása, beszélgetés, környezet állapotának felmérése vagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **25.** | **Összefoglaló óra** | **"Virtuális világ" résztéma összefoglalása, értékelés**vagy kutatómunkák, projektek bemutatásavagy szabadon használható óra (beépíthető a leckék közé) |  |  |
| III. MI ÉS A MINDENSÉG |
| **26.** | **A valóság 1. – Hit, tudás****(Tk. 25. lecke)** | Hogyan ismerhetjük meg a világot magunk körül? Mi az, amiben biztosak lehetünk? Mikor kételkedünk és mi az, ami meggyőzhet bennünket? Kinek hiszek és miért éppen neki?Hogyan érvelhetek saját véleményem mellett? Mi az, ami mellett nincsenek érvek?Mit jelent az, hogy tiszteletben tartom mások véleményét? (Tk.25. V 1./ Tk.29. K, V, VK, OK 5., ÉF 1-2., Gy) | Önismeret, érdeklődés, tudásvágy:megismerkedés a világ jelenségeinek kutatásával, saját érdeklődés feltárásaKritikai gondolkodás:a tudás bizonyosságának ellenőrzése, tapaszatalatok felidézése saját vélemény változásárólTisztelet, tolerancia:mások hitének tiszteletben tartása, a vélemények kifejtésének kulturált módja | megismerés, tudás, hit, hiedelem, meggyőzés, tévedés, bizonytalanság, kételkedés, igazság |
| **27.** | **A valóság 2. – Tudomány****(Tk. 11., 13., 25., 26. lecke)** | Hogyan ismerhető meg a világ a tudományok által? Mit csinálnak a tudósok? Hogyan születnek a világra vonatkozó kérdések? Hogyan gondolják végig, kutatják azt? Milyen etikai kérdések merülhetnek fel a fejlődés folyamán?Mit szeretnék én megtudni a világról?(Tk.11. K, Olv, OK, ÉF/ Tk.13. V/ Tk.25. V 1., Olv, OK 4-8., ÉF, Gy/ Tk.26. V, VK, Olv, OK, Gy ) | Önismeret, érdeklődés, tudásvágy:saját érdeklődés feltárásaKözösségi tudat, kritikai gondolkodás:a tudományos felfedezések jelentőségének értékeléseaz emberiség szempontjábólFelelősségérzet, etikus gondolkodás:a tudományos kutatás erkölcsi kérdéseinek felvetése | tudomány, kutatás, tudós, felelősség, etika, fejlődés |
| **28.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. meggyőzés, kulturált vita gyakorlása, kutatás tervezése)vagy Otthoni feladatok, kutatómunka eredményeinek bemutatása, értékelésevagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **29.** | **A valóságon túl 1. – Természet felett****(Tk. 6., 21., 23., 30. lecke)** | Hogyan kezdődik az élet és hogyan érhet véget? Mi az idő? Hogyan használjuk fel időnket?Mi minden befolyásolhatja az élet történéseit?Milyen természetfeletti erők létezésében hittek a különböző kultúrák? Milyen szertartásaik voltak ezeknek? Hogyan képzelték a világ kezdetét?(Tk.21. V, VK, Olv, OK, ÉF, Gy/ Tk.23. Sz, Olv, ÉF 7-8., Gy 5./ Tk.6. K 1-2./ Tk.30. Kérdések 1-5.) | Összehasonlítás, időérzék:időbeli állapotok vizsgálataFogalomértelmezés:az idő, halál, élet fogalmak körüljárásaElfogadás, önismeret:a folytonos változás és önmagunk elfogadásaKulturális sokszínűség megismerése, elfogadása:vallási kultúrák vizsgálata | idő, élet kezdete, vége, szertartás, szokás, természetfeletti |
| **30** | **A valóságon túl 2. – Vallás****(Tk. 3., 6., 19., 24., 30. lecke)** | Mit jelent egy hívő ember számára az istenhit? Hogyan jelenik meg az életében? Mit jelent egy valláshoz, egyházhoz tartozni?Melyek a világ legnagyobb vallásai? Melyek a jelképeik, fő ünnepeik, rítusaik? Melyek a közös gondolataik? Miért fontos a másik ember hitét tiszteletben tartani?(Tk.6. V, VK, ÉF, Gy 1./Tk.3. ÉF/ Tk.19. Olv, OK 5-6.., Tk.24. K, Olv, OK, ÉF, Gy/ Tk.30. Sz) | Tolerancia, nézőpontváltás:a különböző hitű, világképű emberek egyenrangúságának elfogadásaKulturális sokszínűség elfogadása:a világvallások megismerése Önismeret, identitás:saját kulturális közösséghez tartozás erősítése | hit, vallás, vallási közösség, egyház, hívő, többség, kisebbség, jelkép, istenhit, ima |
| **31.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. mítoszok ábrázolása, eljátszása)vagy Otthoni feladatok, kutatómunka eredményeinek bemutatása, értékelésevagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **32.** | **A valóságon túl 3. – Művészet****(Tk. 6., 27., 29. lecke)** | Hogyan ábrázolja a valóságot és hogyan fejezi ki a belső világot, egyéni látásmódot a művészet? Mitől függ, vajon tetszik-e valakinek egy mű? Miért lehetnek különbségek abban, kinek milyen mű tetszik?Lehetek-e alkotó én is? (Tk.27. Sz, K, V, VK, Olv, Ok, ÉF, Gy/ Tk.29. K/ Tk.6. K 1-2.) | Önismeret, érdeklődés, alkotóvágy:megismerkedés a világ jelenségeinek kifejezési módjaival, saját érdeklődés feltárásaÖnreflexió, önkifejezés:a művészetről, befogadásról vallott nézetek megfogalmazása, attitűd feltárásaEgyüttműködés, kreativitás:közös alkotások létrehozása | alkotás, tehetség, művészet, művész |
| **33.** | **Vágy és valóság****(Tk. 19., 21., 22., 26., 29. lecke)** | Mi mindent képzelhetünk el? Mikor használjuk fantáziánkat? Miről ábrándozhat, mire vágyakozhat egy ember? Mitől függ, megtudja-e valósítani az álmait?(Tk.19. K, V, OK 1-3., ÉF 1., Gy 1-2./ Tk.22. V, VK, Olv, OK, ÉF 1-2.., 4., Gy/ Tk.29. Olv, OK 1-6./ Tk.21. VK 1-3./ Tk.14. V/ Tk.26. VK 1.) | Önreflexió:tapasztalatok felidézése, saját elképzelések feltárása Tudatosság, kritikai gondolkodás, tervezés:annak vizsgálata, vágyaink mennyire reálisak vagy túlzók, a megvalósítható vágyak meghatározása és célok kitűzéseNézőpontváltás, empátia, segítőkészség:mások helyzetébe helyezkedés, mások vágyainak eredetének vizsgálata, nehezebb helyzetűek segítése | álom, álmodozás, vágy, megvalósítás, tervezés, érték, időbeosztás, tervezés, előrelátás |
| **34.** | **Kreatív / projektóra** | Az eddigi anyagrészek alkotó vagy dramatikus jellegű feldolgozása (pl. közös műalkotás, időbeosztás, tervek készítése)vagy Otthoni feladatok, kutatómunka eredményeinek bemutatása, értékelésevagy"A termen túl": meghívott vendég (pl. kutató, különböző egyházak képviselői, művész, kézművesmester) előadása, beszélgetés, alkotóműhely, látogatás helyi művészethez kapcsolódó helyen, templomok látogatásavagyszabadon használható óra (beépíthető a leckék közé) | Kreativitás, problémamegoldásEgyüttműködés, kommunikáció |  |
| **35.** | **Összefoglaló óra** | **A harmadik fejezet témáinak összefoglalása, értékelés**vagy kutatómunkák, projektek bemutatásavagy szabadon használható óra (beépíthető a leckék közé) |  |  |
| **36.** | **Év végi összefoglalás** | Egész évi összefoglalásProjektek, csoportfeladatok zárásaBeszámolókÉrtékelés – az együttműködés, közös munka, csoportdinamika és a tanultak, saját fejlődés értékelésevagyMeghívottak számára projektbemutatók: kiállítás, műsor, drámajátékok | Kritikai gondolkodásEgyüttműködés, kommunikációÖnismeret, önreflexióÉrtékelés, önértékelés |  |